<classify> Akizungumza na gazeti hili msemaji wa timu hiyo, Masau Bwire alisema wachezaji hao wanacheza nafasi za ulinzi na kila mmoja amesaini mkataba wa miaka miwili kuitumikia timu hiyo yenye makazi yake yake Mlandizi.Tumedhamiria kukiimarisha kikosi chetu na kocha Tom Olaba, amekuwa akihangaika kutafuta wachezaji ambao anadhani watakuwa na msaada kwa ajili ya kuirudisha timu hiyo Ligi Kuu baada ya kufanya vizuri kwenye daraja la kwanza,alisema Bwire.Bwire alisema wataendelea na mpango wao wa kusajili hadi siku ya mwisho ya kufungwa kwa zoezi hilo lengo lao kubwa ni kuhakikisha wanakosa mpinzani kwenye Ligi Daraja la kwanza na kujiwekea mapema matumaini ya kurudi Ligi Kuu.Aidha Bwire alisema wanatarajia kuanza maandalizi ya Ligi Daraja la kwanza leo na maandalizi yote yanakwenda vizuri na watahakikisha wanacheza mechi nyingi za ma jaribio na timu za Ligi Kuu.Ruvu Shooting ilishuka daraja msimu uliopita baada ya kumaliza nafasi ya pili kutoka mkiani sambamba na Polisi Moro na imedhamiria kurudi Ligi Kuu baada ya kumalizika msimu ujao kutokana na usajili inaoufanya hivi sasa kabla ya kuwanasa nyota hao wiki mbili zilizopita ilitangaza kumnasa mkongwe Shaban Kisiga aliyekuwa akiichezea Simba msimu uliopita.  <topic>: MICHEZO 